**Pkp. 9**

**Eelnõu nr. 8**

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  30. jaanuar 2018 nr  |
|  |
|  |
| MTÜ-ga Teadmiskeskus Collegium Eruditionis |  |
| koostöölepingu sõlmimiseks volituse andmine  |
|  |
|  |
| Võttes aluseks kohaliku omavalitsuse korralduse seaduse § 6 lõike 3 punkti 2, § 35 lõike 5 ja Viimsi valla põhimääruse § 127 lõike 2 punkt 1, Viimsi Vallavolikoguo t s u s t a b: |
|  |

1. Kiita heaks MTÜ-ga Teadmiskeskus Collegium Eruditionis ning Viimsi valla vahelise koostöölepingu projekt (lisa).
2. Volitada Viimsi vallavanemat Viimsi valla nimel allkirjastama punktis 1 nimetatud koostöölepingut.
3. Anda volitused vallavanemale sõlmitava koostöölepingu muutmiseks lepingute sõlmimiseks tingimusel, et lepingu muutmise tulemusel ei võeta vallale täiendavaid rahalisi kohustusi, mida eelarves ei ole ettenähtud. Sellisel juhul otsustab koostöölepingu muutmise lepingu sõlmimise volikogu.
4. Otsus jõustub teatavakstegemisest.
5. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates korralduse teatavakstegemisest.

|  |
| --- |
|  |
|

|  |  |
| --- | --- |
| Taavi Kotka |  |
| Vallavolikogu esimees |  |

 |
|

|  |  |
| --- | --- |
|  |  |
|  |  |

Eelnõu esitaja: Viimsi VallavalitsusEelnõu koostaja: Merit Renlund, jurist vallasekretäri ülesannetesKooskõlastatud:Janek Murakas Kristi Tomingas Randar Lohu abivallavanem vallasekretär rahandusameti juhataja  Merit Renlund Kadi Bruusjurist haridus- ja noorsootöö peaspetsialist |
|   |
|  |  |
|  |  |
|  |

|  |
| --- |
| **Seletuskiri** |
|  |
| Viimsi Vallavolikogu osuse eelnõu „MTÜ-ga Teadmiskeskus Collegium Eruditionis koostöölepingu sõlmimiseks volituse andmine “ juurde |  |
|  |
|  |

Viimsi Vallavolikogu otsuse alusel antakse Viimsi Vallavalitsusele volitus sõlmida 4 aastane koostööleping MTÜ’ga Teadmiskeskus Collegium Eruditionis, mille raames vald toetab iga-aastaselt laste ja noorte osalemist loodus-, täppisteaduste ja tehnoloogia valdkonna ning kultuuri huviringides. Teadushuvihariduse uute metoodikate ja õppekavade arendamine ning teadushuviringide loomise soodustamine mitmekesistab valikuid ning võimaldab arendada huvisid ja võimekust ning arendada välja iga õppija potentsiaali.

Huvikooli Collegium Eruditionis huviringides osaleb käesoleval õppeaastal ~**750** Viimsi valla noort vanuses 7.-19. eluaastat. Huviringid tegutsevad Viimsi, Haabneeme, Randvere ja Püünsi Koolis. Huvikooli Collegium Eruditionis 32 õppekava on registreeritud Eesti Hariduse Infosüsteemis:

/Rebase Ruudi loodusring (kood 150237), Teadusring "Taibu" (kood 150238), Robootika (kood 150257), Arhitektuuriring "Ruum ja vorm" (kood 150277) Elektroonikakursus "Digi" (kood 150278), Animatsioonikursus "Teen ise multifilmi" (kood 150297), Programmeerimine algajatele (kood 150298), Multimeediaring (kood 150299), Programmeerimisring "Püüton" (kood 150300), Eksperimentaalne loodusteadus (kood 150301), Matemaatikaring "Nupula" (kood 150302), Huviring "Hiina keel ja kultuur" (kood 150303), Huviring "Hispaania keel ja kultuur" (kood 150304), Huviring "Kokandus algajale" (kood 150305), Kunsti- ja meisterdamise ring (kood 150306), Malering (kood 150307), Näitering "Eksperiment" (kood 150309), Näitetrupp "WILHELMIINE" (kood 150311), Rockiring (kood 150317), Rahvatantsuring (kood 150337), Eesti rahvatants (kood 150338), Muusikatuba (kood 150339), Ansamblilaul (kood 188898), Käsitööring (kood 188899), Laste jooga (kood 188900), Solistiõpe (kood 188906) Muusikateater (kood 188903), Matemaatikaring "Nuputaja" (kood 188901), Matemaatikakursus "Eukleides" (kood 188902), Nutikad matemaatikud (kood 188904), Rootsi keel ja kultuur (kood 188905), Kosmosering "Päikesesüsteem ja kosmos" (kood 188915). /

Huvikooli Collegium Eruditionis huviringide tegevused on seotud järgmiste riiklike strateegiate ja arengu eesmärkidega:

* Eesti teadus- ja arendustegevuse ning innovatsiooni strateegia 2014–2020 **„Teadmistepõhine Eesti”** seab teaduse populariseerimisel üheks eesmärgiks populariseerida ühiskonnas teadust ja teadusharidust.
* **„Eesti ettevõtluse kasvustrateegia 2014-2020“** pöörab tähelepanu kolmele väljakutsele, milleks on: tootlikkuse tõstmine, ettevõtlikkuse ergutamine ja innovatsioonile julgustamine. Huvikooli tegevused annavad oma panuse ettevõtluse kasvustrateegia väljakutsete realiseerimiseks, sest Eesti vajab noori andekaid loodus- ja täppisteadlasi, insenere ja IT-spetsialiste, kes tegelevad tuleviku maailma väljakutsetega. Loovuse, koostöö, innovatsiooni ja ettevõtlikkuse arendamine on meie tegemistes olulisel kohal.
* **„Eesti elukestva õppe strateegia 2020“** üldeesmärk on luua kõigile Eesti inimestele nende vajadustele ja võimetele vastavad õpivõimalused kogu elukaare jooksul, et tagada neile isiksusena väärika eneseteostuse.
* **„Noortevaldkonna arengukava“** seab üheks eesmärgiks rohkem valikuid noorele oma loome- ja arengupotentsiaali avamiseks. See tähendab võimaluste suurendamist noorte loovuse arendamiseks, omaalgatuseks ja ühistegevuseks.
* Tegevused toetavad **„Teadus- ja tehnoloogiapakti“** üldeesmärke: teadvustada teaduse, tehnoloogia ja inseneeria olulist rolli ühiskonna ja majanduse arengus; kaasata erinevaid osapooli ja nende ressursse valdkonna arengusse, õppimise edendamisse ja karjäärivõimaluste tutvustamisse, et kindlustada riiklike strateegiate eesmärkide täitmine lühikeses ja pikas perspektiivis.

Viimsis, Eestis kui mujal maailmas tuntakse puudust inimestest, kes oleksid tegevad loodus-, täppisteaduste ja tehnoloogia valdkonnas. Kõik lapsed peavad saama hariduse kaudu võimaluse oma huvisid ja andeid maksimaalselt arendada ja rakendada - olgu see pillimäng, rahvatants, korvpall või robootika. Eesti peab hakkama saama ülemaailmses konkurentsis ning selleks on vaja rohkem tipptasemel teadlasi ja insenere, aga ka keerukaid tehnoloogiad valdavaid töölisi ja spetsialiste. Huvi tekitamist teaduse ja teadlase elukutse vastu ei tule alustada keskkoolis, vaid sellega tuleb tegeleda juba alg- ja põhikoolis. Teadushuvilistel lastel peab olema võimalik oma andeid avastada ja arendada ning noorsootöös peab teadushuviharidus olema üheks valikuks kultuuri ja spordi kõrval. Luues tingimused teadushuviharidusega tegelemiseks juba algkoolis, suudame avastada laste anded, neid võimetekohaselt arendada, et meie riik saaks vaadata tulevikku helgema pilguga.

Soovime Viimsis vallas luua tingimused LTT valdkonnaga tegelemiseks kõikidele huvilistele, sõltumata soost, päritolust, hariduslikust erivajadusest, usulistest tõekspidamistest, sotsiaalmajanduslikust taustast jne. Mida varem saavad noored võimaluse kokku puutuda erinevate valdkondadega, seda kindlamini nad teevad tulevikus õigeid otsuseid karjäärivaliku osas.

Teadushuviringide töös osalemisel saavad noored panna ise käed külge, luua seoseid igapäevaeluga ja see tekitab neis tunde, et LTT on midagi huvitavat ja nauditavat. Uuringud on tõestanud, et mida rohkem on noored LTT valdkonnaga tegelenud ja kokku puutunud, seda suurem on nende motivatsioon õppida nimetatud erialasid.

Huvikooli Teadmiskeskus Collegium Eruditionis eesmärgid on:

* noortes kultuuri-, humanitaar-, loodus-, täppisteaduste ja tehnoloogia valdkonna vastu huvi tekitamine, selle hoidmine ja sihikindel arendamine;
* inspireeriva arengukeskkonna kaudu pakkuda võimalusi nii eneseteostuslikuks kui ka vaimseks arenguks teadushuviringides;
* arendada noorte võõrkeelteoskusi ja kultuurilist maailmapilti;
* korraldada teaduse vastu huvi tekitamiseks ning noorte loovuse ja annete avastamiseks erinevaid konkursse, võistlusi, teaduspäevi/laagreid ja projekte;
* toetada tehnoloogilise arengu ja keskkonna jätkusuutlikkust ning piirkondlike traditsioonide arengut;
* viia ellu teadus- ja tehnoloogiapakti tegevusi.

Teadmiskeskuse Collegium Eruditionis tegevus loodus-, täppisteaduste ja tehnoloogia valdkonna tutvustamisel on pälvinud aastate jooksul mitmeid riiklikke tunnustusi.:

* 2012. aastal pälvis teadmiskeskus *Collegium Eruditionis* SA Eesti Teadusagentuuri, HTM-i ja Eesti Teaduste Akadeemia tunnustuse teaduse populariseerimise eest. Antud tunnustus annab võimaluse kasutada tunnusmärki „riiklikult tunnustatud teaduse populariseerija“, mis on riiklik kvaliteedimärk teaduse ja tehnoloogia populariseerimise eest.
* 2013. aastal tunnustas Harju maavalitsus teadmiskeskus *Collegium Eruditionis* tegevust noorsootöö valdkonnas laureaadi tiitliga „Aasta tegu 2013“.
* 2013. aastal tunnustas HTM ja Eesti Noorsootöö Keskus teadmiskeskuse tegevust noorsootöö valdkonnas aunimetusega „Aasta tegu 2013“ ja ühtlasi oldi noortest moodustatud komisjoni lemmik. <http://euroopa.noored.ee/telepurk/1393527360/Aasta-tegu-III-laureaat-Collegium-Eruditionis.-2013>
* 2014 üleriigilisel Aasta Õpetaja auhinnagalal "Eestimaa õpib ja tänab" kuulutati Aasta haridusteoks Viimsi Keskkooli teadmiskeskus *Collegium Eruditionis*. Viimsi Keskkooli teadmiskeskus *Collegium Eruditionis* toob lastele sära silma ning paneb ka õpetajad ja lapsevanemad vaimustuma, sest aitab tuua teadust laste igapäevastesse toimetustesse. <http://www.hm.ee/sites/default/files/teadmiskeskus_collegium_eruditionis.pdf>

<http://www.youtube.com/watch?v=xaJKSf_ZeZw>

* Teadmiskeskus Collegium Eruditionis oli üks teadus- ja tehnoloogiapakti algataja: <http://www.etag.ee/teadus-ja-tehnoloogiapaktiga-kaasatakse-valdkonna-arendamisse-erinevad-osapooled/>
* Teadmiskeksus on teadus- ja tehnoloogiapakti nõukoja liige.
* Alates 2015. aastast on Teadmiskeskus Collegium Eruditionis pilootprojekti EESTI2.0 liige, mille eesmärgiks on inspireerida koolinoori valima tehnoloogiapõhist tulevikku <http://www.eesti2.ee/>
* 2016. aastast on Teadmiskeskus Collegium Eruditionis Eesti Teadushuvihariduse Liidu asutaja <http://www.teadushuvi.ee/>
* Lisaks mitmekesisele teadushuviharidusele, on teadmiskeskus loonud väljundeid teadusandekatele õpilastele: leiutajatekonkurss, Viimsi vallaprogrammeerimisvõistlus Viimsi progeja – kood on põnev kasulik, inseneriülesannete lahendamise võistlus, Viimsi valla lahtised matemaatikavõistlused 3. klassidele, koolidevahelised mälumängumeistrivõistlused, animafilmide konkurss jne.

MTÜ Teadmiskeskus Collegium Eruditonis on üks suurimaid teadushuvihariduse pakkujaid Eestis ning võimaldatud tegevustest saavad osa paljud Viimsi valla noored. Huvikooli erinevates tegevustes osaleb ligi 800 Viimsi valla last ja noort.

Nelja aastane leping võimaldab MTÜ-l Teadmiskeskus Collegium Eruditonis oma tegevust paremini kavandada ja planeerida. Juhendajatel on kindlustunne ja võimalus teha pikemaid plaane.

Toetuse abil saab huvikool osaliselt ära katta juhendajate töötasud, ringitöö kulumaterjalid, osalemised erinevatel võistlustel, festivalidel ning juhendajate koolituskulud. Valla toetus võimaldab huvikoolil hoida õppemaks lapsevanemale taskukohasena (keskmine kuutasu on 15€), et ükski soovija ei peaks loobuma on huvist majanduslikel kaalutlustel.

Teadmiskeskus Collegium Eruditonis tegevust on toetatud valla eelarve kaudu. Aastatoetus on pidevalt kasvanud, kuna tegevused on laienenud ja osalevate noorte arv on pidevalt suurenenud. Aastatoetus 2016.a. oli 20 000 euroni ja 2017.a. 25 000 eurot. 2018.a. eelarves on ettenähtud toetus 40 000 eurot ning edaspidi vähemalt 40 000 eurot, kuid summa vaadatakse igal aastal uuesti üle.

Otsuse rakendamiseks nähakse ette eelarves kulud 2018.a. – 2021.a.

Viimsi Vallavolikogu otsuse eelnõu on kooskõlastataud Viimsi Vallavalitsuse 16. jaanuari 2018.a. istungil, Viimsi Vallavolikogu noorsoo- ja hariduskomisjoni 10. jaanuaril 2018.a. toimunud koosolekul.

|  |
| --- |
|  |
|  |
|  |
|  |
|  |
| *NIMI Kadi Bruus* |
| *AMETIKOHT haridus- ja noorsootöö peaspetsialist* |